Държавен вестник, бр. 31, 2014 г., стр. 67

БРОЙ  31	
Д Ъ Р Ж А В Е Н  В Е С Т Н И К 	
СТР.  67  
Чл. 46. (1) При писмено искане на клиента 
съответният мрежови оператор може да пре­
установи временно преноса на електрическа 
енергия на съществуващ обект или да изключи 
части от електрическата мрежа за определен 
срок. Искането се подава най-късно 30 дни 
преди датата на преустановяването.
(2) В случаите по ал. 1, когато преустано­
вяването изисква изграждане на временни 
обходни връзки в мрежата, всички проектни и 
строителни работи се изпълняват от съответния 
мрежови оператор и са за сметка на клиента.
Чл. 47. (1) След изтичането на срока на 
договора/договорите по чл. 23, ал. 3, т. 2 или 
при прекратяването им съответният мрежови 
оператор преустановява присъединяването на 
обекта. 
(2) В случаите по ал. 1 лицето/ата, в чието 
владение е/са присъединеният обект и имотът, 
в който той е разположен, осигурява/т въз­
можност на съответния мрежови оператор да 
демонтира и изнесе своето имущество или да 
установи договорни отношения с нов клиент в 
същия обект. Условията и начинът за демонтаж 
се определят с договора/договорите по чл. 23, 
ал. 3, т. 2. 
(3) За времето, необходимо за демонтиране по 
ал. 2, съответният мрежови оператор не дължи 
обезщетение или наем на клиента.
Чл. 48. Преустановяване на присъединя­
ването и преноса на електрическа енергия се 
извършват въз основа на писмено нареждане на 
ръководителя на съответния мрежови оператор 
или на упълномощено от него длъжностно лице.
Ч АС Т Т РЕ ТА
ПРИСЪЕДИНЯВАНЕ НА ОБЕКТИ НА ПРО-
ИЗВОДИТЕЛИ НА ЕЛЕКТРИЧЕСКА ЕНЕР­
ГИЯ КЪМ ЕЛЕКТРИЧЕСКИТЕ МРЕЖИ
Г л а в а  ч е т в ъ р т а
РЕД ЗА ПРИСЪЕДИНЯВАНЕ НА ЕЛЕКТРИ­
ЧЕСКИ ЦЕНТРАЛИ КЪМ ЕЛЕКТРИЧЕСКИ­
ТЕ МРЕЖИ ИЗВЪН ТЕЗИ, УРЕДЕНИ ПО ЗЕВИ
Раздел I
Искане за проучване за присъединяване и ус­
ловия за присъединяване
Чл. 49. (1) При изграждане на електрическа 
централа от описа по чл. 4, ал. 2, т. 5 ЗЕ операто­
рът на преносната мрежа извършва проучвания 
за условията и начина на присъединяване към 
електрическата мрежа.
(2) Резултатите от проучването за условията 
и начина на присъединяване се предоставят на 
ДКЕВР.
(3) Държавната комисия за енергийно и водно 
регулиране включва резултатите от проучването 
в конкурсната документация за провеждане на 
конкурс по чл. 47, ал. 1 ЗЕ за определяне на 
титуляр на лицензия, съдържаща задължение 
за изграждане на определена електрическа 
централа.
(4) Лицето, спечелило конкурс за изграждане 
на електрическа централа и получило лицен­
зия за производство на електрическа енергия, 
подава до оператора на преносната мрежа 
писмено искане за сключване на предварителен 
договор за присъединяване на централата към 
електрическата мрежа.
Чл. 50. (1) При изграждане на нова или раз­
ширение на съществуваща централа с промяна 
на инсталираната є мощност извън случаите 
по чл. 49 производителят подава писмено ис­
кане за проучване на условията и начина на 
присъединяване на електрическа централа към 
съответния мрежови оператор. 
(2) Искането се подава от лице, имащо вещ-
ни права върху имота, в който е изградена 
централата, чрез която ще се осъществява 
дейността.
Чл. 51. (1) Писменото искане за проучване 
на условията и начина на присъединяване на 
електрическа централа към електрическата 
мрежа се подава до:
1. оператора на преносната мрежа, когато 
общата инсталирана електрическа генераторна 
мощност е над 5 МW;
2. оператора на разпределителната мрежа по 
местонахождението на електрическата центра­
ла, когато общата инсталирана електрическа 
генераторна мощност е равна на или по-малка 
от 5 MW.
(2) Когато при проучването за присъеди­
няване в случаите по ал. 1, т. 1 операторът на 
преносната мрежа прецени, че електрическата 
централа подлежи на присъединяване към 
разпределителната мрежа, той уведомява съот­
ветния оператор на разпределителната мрежа 
и лицето, подало искането, за резултатите от 
проучването в 30-дневен срок от датата на 
подаване на искането.
(3) Когато при проучването за присъеди­
няване операторът на разпределителна мрежа 
прецени, че електрическата централа подлежи 
на присъединяване към преносната мрежа или 
към съседна разпределителна мрежа средно 
напрежение, той уведомява съответния мре­
жови оператор и лицето, подало искането, за 
резултатите от проучването в 30-дневен срок 
от датата на подаване на искането.
(4) В случаите по ал. 2 и 3 операторите на 
съответните мрежи в 30-дневен срок от пос­
тъпване на уведомлението постигат съгласие 
относно задължението за присъединяване на 
електрическата централа, за което операторът, 
поел това задължение, уведомява лицето, пода­
ло искането. На този оператор се предоставят 
искането и документите към него, в случай че 
те са подадени в другия оператор.
(5) При непостигане на съгласие по ал. 4 
операторът, до който е подадено искането по 
ал. 1, сезира ДКЕВР при условията и по реда 
на чл. 23 ЗЕ, за което уведомява лицето, по­
дало искането.